**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto savivaldybės TARYBOS 2011 m. gegužės 27 d. sprendimo nr. t2-180 „dėl KLAIPĖDOS MIESTO SAVIVALDYBĖS ASMENS SVEIKATOS PRIEŽIŪROS KOMISIJOS NUOSTATŲ PATVIRTINIMO“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2012, Nr. 136-6958) 16 straipsnio 2 dalies 6 punktu ir 18 straipsnio 1 dalimi, Klaipėdos miesto savivaldybės taryba nusprendžia

pakeisti Klaipėdos miesto savivaldybės asmens sveikatos priežiūros komisijos nuostatus, patvirtintus Klaipėdos miesto savivaldybės tarybos 2011 m. gegužės 27 d. sprendimu Nr. T2-180 „Dėl Klaipėdos miesto savivaldybės asmens sveikatos priežiūros komisijos nuostatų patvirtinimo“:

1. pakeisti nuostatų 10 punktą ir jį išdėstyti taip:

„10. Komisiją, sudarytą iš 20 narių, tvirtina Savivaldybės taryba savo kadencijos laikotarpiui. Komisijos narius siūlo:

10.1. Savivaldybės taryba – 4 Savivaldybės tarybos narius;

10.2. Savivaldybės administracijos direktoriaus teikimu Sveikatos apsaugos skyrius – 1 atstovą;

10.3. Lietuvos slaugos specialistų organizacijos Klaipėdos skyrius – 1 atstovą;

10.4. organizacijos, atstovaujančios pacientams – 10 atstovų (iš vienos organizacijos siūlomas tik vienas jai atstovausiantis narys. Jei pasiūloma daugiau nei 10 atstovų nuo organizacijų, atstovaujančių pacientams, pasiūlytus kandidatus vertina ir į Komisiją 10 atstovų atrenka Savivaldybės tarybos Socialinių reikalų komitetas);

10.5. Savivaldybės tarybos Socialinių reikalų komitetas – 1 teisininką;

10.6. Lietuvos gydytojų sąjungos Klaipėdos miesto filialas – 1 atstovą;

10.7. Klaipėdos teritorinė ligonių kasa – 1 atstovą;

10.8. Klaipėdos miesto savivaldybės administracijos Sveikatos apsaugos skyrius – 1 Klaipėdos mieste veikiančių asmens sveikatos priežiūros įstaigų vadovų atstovą.“;

2. pakeisti nuostatų 13 punktą ir jį išdėstyti taip:

„13. Komisijos nariai privalo dalyvauti Komisijos posėdžiuose. Jei narys į posėdį atvykti negali, jis apie tai turi pranešti ne vėliau kaip likus dienai iki posėdžio. Jei Komisijos narys praleido 50 proc. visų posėdžių per vienus metus, jis keičiamas kitu nariu.“;

3. pakeisti nuostatų 21 punktą ir jį išdėstyti taip:

„21. Komisijos posėdžiai protokoluojami. Protokolą rašo posėdžio sekretorius. Protokolą pasirašo posėdžio pirmininkas ir sekretorius.“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės tarybos narė | Natalja Istomina |

Rožė Perminienė, tel. 39 60 70

2013-01-14